
2. Problemska konferenca malih trgovcev in zadrug:
»Zaposleni pri malih trgovcih in zadrugah – kako tudi v bodoče uspešno pridobivati in ohranjati kader?«

Datum konference: 24. september 2026 ob 13.00 uri
Lokacija: Dvorana SMELT, Dunajska cesta 160, Ljubljana 
Vljudno vas vabimo na 2. Problemsko konferenco malih trgovcev in zadrug z nazivom »Zaposleni pri malih trgovcih in zadrugah – kako tudi v bodoče uspešno pridobivati in ohranjati kader?«, ki bo potekala v četrtek, 24. septembra 2026 od 13.00 do 16.00 ure v dvorani SMELT, Dunajska cesta 160 v Ljubljani (parkirišče: SMELT).
Male prodajalne predstavljajo pomembno središče družabnega življenja, prostor srečevanja in ohranjanja skupnosti. K ohranjanju prodajaln na podeželju in v odročnejših krajih pomembno prispevajo tudi zaposleni v prodajalnah, ki so pogosto manjše, z manj zaposlenimi, vendar le-ti osebno poznajo skoraj vsakega kupca in njegove nakupne navade. Na konferenci bomo odprli vprašanja: Kako tudi v bodoče uspešno pridobivati in ohranjati usposobljen kader v malih, podeželskih in zadružnih prodajalnah? Ali lahko poiščemo rešitve v podaljševanju obdobja delovne aktivnosti, odpravi stereotipov o starejših zaposlenih, medgeneracijskem povezovanju ter prenosu znanja na mlajše generacije? Katera specifična znanja potrebujejo zaposleni v malih in zadružnih prodajalnah? Novi načini oskrbe prebivalcev v odročnejših krajih? Navedene teme bomo obravnavali z zanimivimi domačimi in tujimi sogovorniki. Vljudno vabljeni, da se nam pridružite!
PROGRAM KONFERENCE 
12.45 - 13.00	Registracija udeležencev
13.00 – 13.10	Uvodni pozdrav, pregled stanja in problematike o zaposlenih v malih prodajalnah in v odročnejših krajih
Uvodni pozdrav
mag. Mariča LAH, predsednica Trgovinske zbornice Slovenije
13.10 – 13.45	Predstavitev projekta »TRGOVINKO nas povezuje«

Predstavitev projekta »TRGOVINKO nas povezuje

Mija LAPORNIK, izvršna direktorica Trgovinske zbornice Slovenije

Ključne ugotovitve iz primerjalne analize kolektivnega dogovarjanja v trgovinski dejavnosti ter študijskih obiskov na Danskem in v Bruslju 

Barbara KRIVIC, pravna svetovalka TZS in vodja projekta »TRGOVINKO nas povezuje«

13.45 – 14.15	Pogled ministrstva, pristojnega za delo na izvajanje delovnopravne zakonodaje pri malih trgovcih in zadrugah ter pogled v prihodnost
	
Kakšne so posebnosti pri izvajanju delovnopravne zakonodaje pri malih trgovcih in zadrugah? 
	Kakšne spremembe delovnopravne zakonodaje, ki bodo vplivale na male trgovce se lahko pričakujejo v prihodnje?
	Tanja PODLIPNIK, vodja Sektorja za delovna razmerja in druge oblike dela, Direktorat za delovna razmerja in pravice iz dela, Ministrstvo za gospodarstvo, delo in šport
14.15 – 15.00	Pogled iz domače in tuje prakse
	Vloga zaposlenih skozi prizmo malih trgovcev in zadrug
	Mladen KRAMAR, predsednik, Savez udruga malih trgovaca Republike Hrvatske
	Nataša KRAMBERGER, direktorica, Tinkal d.o.o., Limbuš – Pekre
	Janko SKUBE, direktor, Kmečka zadruga Sevnica z.o.o., Sevnica
15.00 – 15.15 	Razprava in zaključki
15.15 – 16.00	Druženje udeležencev

KOTIZACIJE NI! Vljudno vabljeni!

---------------------------------------------------------------------------------------------------
PRIJAVNICA
na 2. Problemsko konferenco malih trgovcev in zadrug:
»Zaposleni pri malih trgovcih in zadrugah – kako tudi v bodoče uspešno pridobivati in ohranjati kader?«

24. september 2026, Dvorana SMELT, Ljubljana


Naziv in naslov podjetja: ________________________________________________
Davčna številka:__________________ Matična številka:______________________
Telefon:_________________ E-naslov (OBVEZNO*):_________________________
Ime in priimek udeležencev:
1.______________________ E-naslov:____________________________________
2.______________________ E-naslov:____________________________________
3.______________________ E-naslov:____________________________________

Datum:                                               Podpis odgovorne osebe: 


S  podpisom  potrjujemo,  da  so  prijavljene  osebe  predstavniki  navedenega  podjetja. Posredovane  osebne podatke  bomo  uporabljali samo za namen izvedbe tega dogodka in obveščanja prijavljenih na dogodek ter posredovanje morebitnih gradiv.

Projekt »TRGOVINKO nas povezuje« sofinancirata Republika Slovenija ter Evropska unija iz ESS+. Projekt se sofinancira iz PEKP 2021–2027, cilja politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 6 »Znanja in spretnosti ter odzivni trg dela«, specifičnega cilja ESO4.4 »Spodbujanje prilagajanja delavcev, podjetij in podjetnikov na spremembe, aktivnega in zdravega staranja ter zdravega in dobro prilagojenega delovnega okolja, ki obravnava tveganje za zdravje (ESS+).

